జస్టిస్ సర్దార్ అలీ ఖాన్

జస్టిస్ సర్దార్ అలీ ఖాన్ (5 మే 1930 - 8 నవంబర్ 2012) ఆంధ్రప్రదేశ్ రాష్ట్ర మాజీ ప్రధాన న్యాయమూర్తి. న్యాయవ్యవస్థలోని వివిధ పదవులు నిర్వహించాడు.

తొలి జీవితం 
హైదరాబాద్ రాష్ట్రంలోని చివరి నిజాం మీర్ ఉస్మాన్ అలీ ఖాన్ కోర్టులో సుబేదార్ (గవర్నర్)గా పనిచేస్తున్న మహ్మద్ అమీర్ అలీ ఖాన్ కు జస్టిస్ సర్దార్ అలీ ఖాన్ జన్మించాడు. 1948లో మద్రాసు విశ్వవిద్యాలయం నిర్వహించిన ఇంటర్మీడియట్ పరీక్షలో తొలిస్థానంలో నిలిచాడు. ఉస్మానియా విశ్వవిద్యాలయం నుండి బిఏ, ఎల్.ఎల్.బి. పట్టా పొందాడు.

వృత్తిరంగం 
ఇతడు మైనారిటీల జాతీయ కమిషన్ చైర్మన్ గా, ఆంధ్రప్రదేశ్ రాష్ట్ర లీగల్ ఎయిడ్ అండ్ అడ్వైజరీ బోర్డు అధ్యక్షుడిగా పనిచేశాడు. 1991 నుండి 1992 వరకు ఆంధ్రప్రదేశ్ జ్యుడీషియల్ అకాడమీ అధ్యక్షుడిగా, 1984 నుండి 1991 వరకు ఉస్మానియా విశ్వవిద్యాలయంలో లా ఫ్యాకల్టీ డీన్, 1994 నుండి 1996 వరకు నిజాం కళాశాల బోర్డ్ ఆఫ్ మేనేజ్మెంట్ అధ్యక్షుడిగా కూడా పనిచేశాడు.

వ్యక్తిగత జీవితం 
ఇతనికి ఒక కుమారుడు, నలుగురు కుమార్తెలు ఉన్నారు.

మరణం 
జస్టిస్ సర్దార్ అలీ ఖాన్ తన 82 ఏళ్ళ వయసులో 2012, నవంబరు 8న మరణించాడు.

మూలాలు 

1930 జననాలు
2012 మరణాలు
ఉస్మానియా విశ్వవిద్యాలయం పూర్వ విద్యార్ధులు
తెలంగాణ న్యాయమూర్తులు